212 



Anmeldelse. 



Joh. P. Johansen: Danmarks Rovbiller. 660 Sider 

 med 193 Fig. Udgivet paa Bekostning af Carlsbergfon- 

 det. 1914. 



Man faar straks ved at aabne denne Bog en Følelse 

 af Tillid. Udstyrelsen er i enhver Henseende tillidsvæk- 

 kende, og hvor man end slaar op i den, faar man det 

 samme Indtryk af Grundighed og af, at alt er i den 

 skønneste Orden. For at anmelde en Bog fyldestgørende 

 burde vel Anmelderen have „læst" Bogen; men i det 

 foreliggende Tilfælde vilde dette af gode Grunde føre til 

 megen Forsinkelse og er vel heller ikke saa paakrævet, 

 især da Anmelderen har fulgt Bogens Tilblivelse og lært 

 Forfatterens Arbejdsmetode at kende og véd hvilken 

 utrættelig Flid og samvittighedsfuld, sandhedssøgende 

 Grundighed, der overalt er anvendt ved det store Arbejde. 

 Men der er endnu mere end Flid og Grundighed for- 

 nøden for at udføre et saadant Værk, der skal Dygtighed 

 og Evne til ikke alene at beherske sit Emne, men ogsaa 

 give det Udtryk. Hr. Johansens Dygtighed som Entomo- 

 log kender vi allerede fra tidligere mindre Arbejder og 

 den foreliggende Bog afgiver ikke alene et yderligere 

 Bevis herfor, men ogsaa for Hr. Johansens Evne til at 

 fremstille det store Materiale i en for Læserne særdeles 

 tiltalende og lempelig Form. Sproget er malende og 

 klart, Beskrivelserne skønt udførlige, dog aldrig uover- 

 skuelige, og Bogen er overalt udstyret med Bestemmel- 

 sestabeller, der i sjælden Grad er let tilgængelige for en 

 nogenlunde øvet Entomolog. Man betragte blot en 

 saadan „Nøgle" som den, der gives over Slægten Honia- 

 lota med dens Underafdelinger, som paa 10 Sider i ubrudt 

 Række giver Midler i Hænde til Bestemmelse af hver 

 enkelt af Slægtens 138 Arter, som er fundne eller antage- 

 lig vil kunne findes i vort Land. Til at hjælpe Læseren 

 til Forstaaelse af de i Bestemmelsestabellerne givne Mod- 

 sætninger tjener en Række tydelige Omridstegninger, lige- 



